stanford-oval/wikipedia huggingface dataset:
เกย์เฟรนด์ลี
ธุรกิจ

ธุรกิจต่าง ๆ จำนวนมากในปัจจุบันระบุตนเป็นมิตรต่อเกย์ ทำให้มีพนักงานและกลุ่มลูกค้าที่หลากหลายมากขึ้น โดยมีฮิวแมนไรท์แคมเปญเป็นผู้ขับเคลื่อนให้เกิดความเท่าเทียมสำหรับเกย์ เลสเบียน และชนกลุ่มน้อยอื่น ๆ และมีการเผยแพร่รายชื่อบริษัทที่มีปัญหาเกี่ยวข้องกับประเด็นของบุคคลที่มีความหลากหลายทางเพศ ทั้งนี้บริษัทที่มีชื่อเสียงด้านสภาพแวดล้อมการทำงานที่เป็นมิตรต่อเกย์นั้น ได้แก่ เดลล์ และ โคคา-โคลา และยังมีบริษัทต่าง ๆ เช่น อาร์ แฟมิลี เวเคชันส์, แมนสเปรย์, ฟ็อลคส์วาเกิน, กินช์กอนช์, อีโกทัวร์ และอื่น ๆ อีกมากมายที่มีการนำเสนอผลิตภัณฑ์และบริการเฉพาะสำหรับลูกค้าในกลุ่มเกย์ และยังมีบริษัทอื่น ๆ เช่น สายการบินล็อตโปแลนด์ที่แสดงความเป็นมิตรต่อเกย์ โดยการเสนอการเดินทางไปยังปลายทางหลักของชาวเกย์พร้อมธงรุ้ง จากการศึกษานั้นพบว่าชุมชนบุคคลที่มีความหลากหลายทางเพศนั้นมีแนวโน้มที่จะนิยมในธุรกิจที่แสดงตัวว่าเป็นมิตรต่อเกย์มากกว่า แม้ว่ามูลค่าของผลิตภัณฑ์หรือบริการนั้นจะสูงกว่าก็ตาม
แหล่งข้อมูลเพิ่มเติม

Human Rights Campaign, lobby group for LGBT rights
ร้านค้าในอัมสเตอร์ดัมขายสินค้าเกี่ยวกับ LGBTQ+
แกเบรียล (อัลบั้ม)

| คะแนนคำวิจารณ์> ที่มา | คะแนนคำวิจารณ์> ค่าประเมิน |
| --- | --- |
AllMusic: 
แกเบรียล (อังกฤษ: Gabrielle) คืออัลบั้มสตูดิโอชุดที่ 2 ของแกเบรียล นักร้องหญิงอาร์แอนด์บีชาวอังกฤษ ออกจำหน่ายเมื่อช่วงปี พ.ศ. 2539 ติดบนชาร์ตอัลบั้มของสหราชอาณาจักรในอันดับที่ 11 และได้รับการยืนยันยอดขายในระดับแพลตินัม
รายชื่อเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "Forget About the World" | Gabrielle Ben Barson Andy Dean Ben Wolff | The Boilerhouse Boys | 4:15 |
| 2. | "People May Come" | Gabrielle Barson Dean Wolff | The Boilerhouse Boys | 4:29 |
| 3. | "I Live in Hope" | Gabrielle Barson Dean Wolff | The Boilerhouse Boys | 4:08 |
| 4. | "Baby I've Changed" | Gabrielle Ashley Beedle Marc Woolford | The Boilerhouse Boys Beedle Woolford | 4:40 |
| 5. | "Give Me a Little More Time" | Gabrielle Barson Dean Wolff | The Boilerhouse Boys | 4:54 |
| 6. | "If You Really Cared" | Gabrielle Barson Dean Wolff | The Boilerhouse Boys | 4:51 |
| 7. | "There She Goes" | Gabrielle Barson Dean Wolff | The Boilerhouse Boys | 4:00 |
| 8. | "Our Love is Over" | Gabrielle Barson Dean Wolff | The Boilerhouse Boys | 5:13 |
| 9. | "If I Could" | Gabrielle Denzil Foster Thomas McElroy | Foster & McElroy | 4:44 |
| 10. | "Alone" | Gabrielle Barson Dean Wolff | The Boilerhouse Boys | 3:09 |
| 11. | "Have You Ever Wondered" | Gabrielle Barson Dean Wolff | The Boilerhouse Boys | 3:57 |
| 12. | "So Glad" | Gabrielle Barson Dean Wolff | The Boilerhouse Boys | 4:05 |
| 13. | "Miracle" | Gabrielle Foster McElroy | Foster & McElroy | 4:41 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 14. | "If You Ever" (ร่วมกับ East 17) | Carl Martin | Mike Rose Nicholas Foster | 4:17 |
| 15. | "Walk On By" | Burt Bacharach Hal David | The Boilerhouse Boys | 3:21 |
| 16. | "Forget About The World" (Remix by Trevor Horn) | Gabrielle Barson Dean Wolff | The Boilerhouse Boys | 4:22 |
| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 14. | "Something To Talk About" | Gabrielle Barson Dean Wolff | The Boilerhouse Boys | 4:13 |
การรับรองยอดขาย

| โซน | ระดับยอดขาย | หน่วย/ยอดขาย |
| --- | --- | --- |
| สหราชอาณาจักร (BPI) | แพลทินัม | 300,000^ |
 ^จำนวนสินค้าที่นับจากการรับรองเพียงอย่างเดียว
แกะกล่องหนังไทย

| แกะกล่องหนังไทย |
| --- | --- |
ประเทศแหล่งกำเนิด: ไทย
ภาษาต้นฉบับ: ไทย
การผลิต
ผู้อำนวยการสร้าง: สถานีโทรทัศน์ทีวีไทย
ออกอากาศ
เครือข่าย: ทีวีไทย
ออกอากาศ: 16 กุมภาพันธ์ 2551 - 2 เมษายน 2554 (ครั้งที่ 1) 6 กุมภาพันธ์ 2559 - ปัจจุบัน (ครั้งที่ 2)
แกะกล่องหนังไทย (อังกฤษ: Golden Film; ในอดีตถ้าหากอยู่ในช่วงฉายภาพยนตร์ต่างประเทศจะใช้ชื่อรายการว่า แกะกล่องหนังเทศ แต่ปัจจุบันได้ยกเลิกการฉายหนังต่างประเทศไปแล้ว) เป็นรายการภาพยนตร์ที่ออกอากาศทุกวันเสาร์ เวลา 22.05 - 23.45 น.ทาง สถานีโทรทัศน์ทีวีไทย เป็นรายการโทรทัศน์ที่มีจุดมุ่งหมายในการนำเอาภาพยนตร์ไทยที่มีคุณค่าทั้งเก่าและใหม่ นำมาเสนอฉายทางโทรทัศน์ โดยไม่หวังผลในการแสวงหากำไร เพื่อให้คนรุ่นใหม่ได้รับรู้ถึงคุณค่าของภาพยนตร์ไทยทั้งเก่าและใหม่ อันเป็นรากเหง้าที่สะท้อนให้เห็นถึง ภูมิปัญญา ความคิดสร้างสรรค์ จินตนาการอันวิจิตรของคนรุ่นก่อน เพื่อสืบทอดมายังคนรุ่นปัจจุบัน และอนุรักษ์คุณค่าของภาพยนตร์ไทยสู่คนรุ่นหลังสืบต่อไป
แกะกล่องหนังไทย เริ่มออกอากาศครั้งแรก ในวันที่  16 กุมภาพันธ์ พ.ศ. 2551 ในช่วงแรกของรายการแกะกล่องหนังไทยนั้น จะฉายภาพยนตร์ไทยสลับกับภาพยนตร์ต่างประเทศ โดยในส่วนของภาพยนตร์ต่างประเทศนั้น จะใช้ชื่อรายการว่า "แกะกล่องหนังเทศ" แต่เนื่องจากว่ามีความซ้ำซ้อนกับรายการ บิ๊กซินีม่าของช่อง 7 ที่ฉายหนังต่างประเทศอยู่เช่นเดียวกัน ตั้งแต่วันที่ 16 สิงหาคม พ.ศ. 2551 จึงได้มีการฉายหนังไทยมาอย่างต่อเนื่องโดยไม่กลับไปฉายหนังต่างประเทศอีก
รายการแกะกล่องหนังไทยได้ยุติการออกอากาศไปใน พ.ศ. 2554 ภายหลังสถานีโทรทัศน์ไทยพีบีเอส (ทีวีไทยเดิม) ได้ออกอากาศรายการนี้ใหม่เป็นครั้งที่ 2 เมื่อวันที่ 6 กุมภาพันธ์ พ.ศ. 2559 โดยออกอากาศทุกวันเสาร์ เวลา 14.00 - 16.00 น. โดยภาพยนตร์เรื่องแรกที่ออกอากาศคือเรื่อง นางสาวโพระดก (ภาพยนตร์ไทยในปี พ.ศ. 2508)
โดยมี รอง เค้ามูลคดี เป็นพิธีกร
ภาพยนตร์ที่ฉายในรายการ

ในช่วงแรกที่รายการแกะกล่องหนังไทยออกอากาศ จะมุ่งเน้นไปที่การเสนอฉายภาพยนตร์เก่าๆ ที่หายาก อาทิภาพยนตร์เก่าหายากของมิตร ชัยบัญชา แต่ในระยะหลังทางรายการเริ่มปรับเปลี่ยนมาฉายภาพยนตร์ไทยที่มีความหลากหลายมากขึ้น และไม่จำกัดว่าต้องเป็นหนังไทยเก่าเสมอไปเหมือนในช่วงแรก แต่มุ่งเน้นไปที่ภาพยนตร์ที่มีคุณค่าในด้านเนื้อหา หรือมีคุณค่าในด้านประวัติศาสตร์ และมีความคมชัด เพื่อให้สอดคล้องกับนโยบายของทางช่องไทยพีบีเอส หรือทีวีไทยในยุคนั้น
ภาพยนตร์ที่รายการแกะกล่องหนังไทยฉายเป็นเรื่องแรกคือ 7 พระกาฬ ออกอากาศเมื่อวันที่ 3 พฤษภาคม พ.ศ. 2551 ส่วนภาพยนตร์ต่างประเทศที่ฉายเป็นเรื่องแรกคือ 55 DAYS AT PEKING ออกอากาศเมื่อวันที่ 7 มิถุนายน พ.ศ. 2551
จุดเด่นของรายการ

เอกลักษณ์ของรายการแกะกล่องหนังไทยก็คือ เป็นรายการภาพยนตร์ทางโทรทัศน์รายการเดียวที่มีการทำสกู๊ปฉายก่อนเข้ารายการ โดยส่วนใหญ่มักจะเป็นบทสัมภาษณ์ผู้กำกับ ผู้ประพันธ์ หรือนักแสดง นักวิจารณ์ภาพยนตร์ที่มีชื่อเสียง ความคิดเห็นจากอาจารย์มหาวิทยาลัย นักวิชาการ  หรือบทสัมภาษณ์อื่นๆ ที่เกี่ยวข้องกับภาพยนตร์นั้นๆ อาทิ เรื่องสามล้อซีห้า ก็สัมภาษณ์คนขับสามล้อ หรือเรื่องครูเสือ ก็มีบทสัมภาษณ์ครู เป็นต้น
แหล่งข้อมูลอื่น

Golden Films - แกะกล่องหนังไทย เก็บถาวร 2010-01-26 ที่ เวย์แบ็กแมชชีน
ดูทีวีย้อนหลัง รายการแกะกล่องหนังไทย เก็บถาวร 2009-10-24 ที่ เวย์แบ็กแมชชีน
โกนาโดโทรฟิน

โกนาโดโทรฟิน (อังกฤษ: gonadotrophin) เป็นฮอร์โมนกลุ่มไกลโคโปรตีนจากต่อมใต้สมองส่วนหน้า เรียกย่อว่า Gn ประกอบด้วย ฟอลลิเคิลสติมิวเลติงฮอร์โมน  (follicle stimulating hormone) เรียกย่อว่า FSH และ ลูทิไนซิงฮอร์โมน (luteinizing hormone) เรียกย่อว่า LH
โกด็อกโก

| --- | --- |

ผู้ประพันธ์: พีดี อีสต์แมน
ชุด: Beginner Books
ประเภท: เด็ก
สำนักพิมพ์: Random House Books for Young Readers
วันที่พิมพ์: 12 มีนาคม 2504
ISBN: 0-394-80020-6
OCLC: 25029028
โกด็อกโก (อังกฤษ: Go, Dog. Go!) เป็นหนังสือเด็ก เขียนโดย พีดี อีสต์แมน มีการเปลี่ยนแปลงชื่อตัวละครหลักเช่น เอ็มซี ด็อก (MC Dog), แฮทตี้ (Hattie), เยลโล ด็อก (Yellow Dog), เรด ด็อก (Red Dog), กรีน ด็อก (Green Dog) และ บลู ด็อก (Blue Dog)
แก๊งม่วนป่วนไทยแลนด์

| แก๊งม่วนป่วนไทยแลนด์ |
| --- | --- |
กำกับ: สวี่เจิง
นักแสดงนำ: สวี่เจิง หวัง เป่าเฉียง หวง ป๋อ ฟ่าน ปิงปิง (รับเชิญ)
วันฉาย: 12 ธันวาคม พ.ศ. 2555 (จีน) 7 กุมภาพันธ์ พ.ศ. 2556 (ไทย)
ความยาว: 105 นาที
ประเทศ: ประเทศจีน
ภาษา: จีนกลาง
ข้อมูลจาก IMDb
ข้อมูลจากสยามโซน
แก๊งม่วนป่วนไทยแลนด์ (จีน: 人再囧途之泰囧; พินอิน: Rén Zài Jiǒngtú zhī Tài Jiŏng; อังกฤษ: Lost in Thailand) เป็นภาพยนตร์ตลกที่ออกฉายในปี พ.ศ. 2555 กำกับโดยนักแสดงตลกชาวจีน สวี่ เจิง ถ่ายทำที่กรุงเทพมหานครและจังหวัดเชียงใหม่ เปิดตัวครั้งแรกในประเทศจีนเมื่อวันที่ 12 ธันวาคม พ.ศ. 2555 และประสบความสำเร็จเป็นอย่างสูง ทำรายได้ถึง 129 ล้านเหรินหมินปี้ในสามวันแรก และ 295 ล้านเหรินหมินปี้ในหนึ่งสัปดาห์ ทำสถิติเป็นหนังจีนที่เปิดตัวสูงสุดตลอดกาลในจีนแผ่นดินใหญ่  (ก่อนที่ถูกทำลายสถิติลงในเดือนกรกฎาคมปี พ.ศ. 2557 จากเรื่อง Monster Hunt และภาพยนตร์แอนิเมชันเรื่อง Monkey King: Hero is Back)
เนื้อเรื่องย่อ

นักวิจัยชาวจีน ฉือลัง (สวี่ เจิง) คิดค้นสารเคมีที่ทำให้น้ำมัน (ในสภาพของเหลวที่อุณหภูมิห้อง) ขยายตัวมีปริมาตรเพิ่มขึ้นมากกว่าปริมาณสารเคมีที่เติมลงไปได้สำเร็จ เขาต้องเซ็นสัญญาข้อตกลงธุรกิจกับผู้ถือหุ้นใหญ่ในบริษัท ที่จะทำให้ฉือลังมีสิทธิในสารเคมี และจะได้รับการอนุมัติงบประมาณมาพัฒนาสารเคมีชนิดนี้ต่อไปอีก ในขณะนั้นตัวผู้ถือหุ้นใหญ่กำลังพักผ่อนอยู่ที่เชียงใหม่ เขาจึงเดินทางจากจีนมาเซ็นสัญญานี้ที่เชียงใหม่ บนเครื่องบินฉือลังได้พบกับหวังเป่า (หวัง เป่าเฉียง) ที่มาเที่ยวเมืองไทย
เมื่อฉือลังมาถึงสนามบินสุวรรณภูมิ เขาพบว่าเก๋าป๋อ (หวง ป๋อ) ผู้ร่วมงานวิจัยสารเคมี ได้มาถึงประเทศไทยแล้วเช่นกัน และกำลังติดตามไล่ล่าตนเพื่อขัดขวางการเซ็นสัญญา และจะแย่งเซ็นสัญญาแทน เพื่อให้ได้สิทธิในการนำผลงานนี้ไปขายให้บริษัทของฝรั่งเศส ระหว่างที่ฉือลังอยู่ในเมืองไทยได้มีเหตุการณ์หลายอย่างเกิดขึ้นจนทำให้ทั้งฉือลังและหวังเป่าต้องเดินทางไปด้วยกันในเมืองไทย ในขณะเดียวกันก็ต้องรีบไปเซ็นสัญญานี้ที่เชียงใหม่ให้ได้ก่อนเก๋าป๋อ ทั้งฝ่ายฉือลังและฝ่ายเก๋าป๋อได้พบเจอกันและได้ต่อสู้กันเป็นระยะ
จนในที่สุด ฝ่ายฉือลังกับหวังเป่า และฝ่ายเก๋าป๋อ เดินทางไปถึงเอกสารพร้อมกัน ฉือลังและเก๋าป๋อต่อสู้กันเพื่อแย่งชิงเอกสาร ส่วนหวังเป่าถูกต่อสู้โดยนักมวยไทยที่เก๋าป๋อพามาด้วย ในที่สุดหวังเป่าสามารถเอาชนะนักมวยไทยไปได้ เก๋าป๋อเป็นฝ่ายได้เปิดเอกสารดูก่อน แต่เมื่อจะเซ็นกลับพบว่าสัญญาข้อตกลงนี้กำหนดให้ทั้งฉือลังและเก๋าป๋อต้องเซ็นร่วมกัน ฉือลังตัดสินใจไม่ร่วมเซ็นสัญญา และฉีกเอกสารสัญญาทิ้ง ทำให้เก๋าป๋อไม่สามารถนำผลงานสารเคมีไปขายได้
ในตอนท้ายของเรื่อง ฉือลังเดินทางกลับจีนไปขอคืนดีกับภรรยาที่ตั้งท่าจะฟ้องหย่าเขาก่อนหน้านี้ หวังเป่าได้เดินทางกลับจีนเช่นกัน ส่วนฝ่ายเก๋าป๋อนั้นยังติดค้างอยู่ในเมืองไทยเนื่องจากหนังสือเดินทางของเก๋าป๋อนั้นถูกหวังเป่าลักไปในช่วงระหว่างการไล่ล่า และหวังเป่านำติดกลับไปจีนด้วย
แหล่งข้อมูลอื่น

Lost in Thailand ที่อินเทอร์เน็ตมูวีเดตาเบส
Lost in Thailand ที่สยามโซน
แก๊สซีเอส

| --- | --- |


ชื่อ
Preferred IUPAC name [(2-Chlorophenyl)methylidene]propanedinitrile
ชื่ออื่น 2-(2-Chlorobenzylidene)malononitrile 2-Chlorobenzalmalononitrile o-Chlorobenzylidene malononitrile แก๊สน้ำตา
เลขทะเบียน
เลขทะเบียน CAS: 2698-41-1 Y
3D model (JSmol): รูปภาพแบบโต้ตอบ
ChEMBL: ChEMBL1256101
เคมสไปเดอร์: 16644 Y
ECHA InfoCard: 100.018.435 
EC Number: 220-278-9
IUPHAR/BPS: 4158
ผับเคม CID: 17604
RTECS number: OO3675000
UNII: D8317IAV7Q
UN number: 2810, 3276, 2811
CompTox Dashboard (EPA): DTXSID9020297 
 InChI InChI=1S/C10H5ClN2/c11-10-4-2-1-3-9(10)5-8(6-12)7-13/h1-5H YKey: JJNZXLAFIPKXIG-UHFFFAOYSA-N Y InChI=1/C10H5ClN2/c11-10-4-2-1-3-9(10)5-8(6-12)7-13/h1-5HKey: JJNZXLAFIPKXIG-UHFFFAOYAA 
 SMILES Clc1ccccc1\C=C(/C#N)C#N 
คุณสมบัติ
สูตรเคมี: C10H5ClN2 
มวลโมเลกุล: 188.6 g/mol   
ลักษณะทางกายภาพ: เกล็ดสีขาว เมื่อเผากลายเป็นแก๊สไร้สี
กลิ่น: คล้ายพริกไทย
ความหนาแน่น: 1.04 g/cm3
จุดหลอมเหลว: 93 องศาเซลเซียส (199 องศาฟาเรนไฮต์; 366 เคลวิน)
จุดเดือด: 310 องศาเซลเซียส (590 องศาฟาเรนไฮต์; 583 เคลวิน)
ละลายในน้ำ: ไม่สามารถละลายได้
ความดันไอ: 3.4×10−5 mmHg at 20 °C
ความอันตราย
GHS labelling:
Pictograms: 
Signal word: อันตราย
Hazard statements: H302, H314, H330, H335, H372, H410
Precautionary statements: P260, P261, P264, P270, P271, P273, P280, P284, P301+P312, P301+P330+P331, P303+P361+P353, P304+P340, P305+P351+P338, P310, P312, P314, P320, P321, P330, P363, P391, P403+P233, P405, P501
NFPA 704 (fire diamond):   2 1 0
ปริมาณหรือความเข้มข้น (LD, LC):
LCLo (lowest published): 1806 mg/m3 (rat, 45 min) 2753 mg/m3 (mouse, 20 min) 1802 mg/m3 (rabbit, 10 min) 2326 mg/m3 (guinea pig, 10 min)
NIOSH (US health exposure limits):
PEL (Permissible): TWA 0.05 ppm (0.4 mg/m3)
REL (Recommended): C 0.05 ppm (0.4 mg/m3) [skin]
IDLH (Immediate danger): 2 mg/m3
สารประกอบอื่นที่เกี่ยวข้องกัน
สารประกอบที่เกี่ยวข้อง: SDBS 5-chloro-2-quinolinecarbonitrile   6-chloro-2-quinolinecarbonitrile   7-chloro-2-quinolinecarbonitrile
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
แก๊สซีเอส (อังกฤษ: Chlorobenzylidenemalonitrile) เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 เป็นผงผลึกสีขาว เมื่อไหม้ไฟจะก๊าซไม่มีสี ค้นพบครั้งแรกเมื่อปี ค.ศ. 1928 แต่ยังไม่มีการใช้จนกระทั่งสงครามเวียดนามจึงมีการใช้เป็นอาวุธสงครามอย่างกว้างขวางและต่อเนื่องมาจนถึงทุกวันนี้
ดูเพิ่ม

แก๊สน้ำตา
↑  Williams KE. "Detailed Facts About Tear Agent O-Chlorobenzylidene Malononitrile (CS)]" (PDF). U.S. Army Center for Health Promotion and Preventive Medicine. คลังข้อมูลเก่าเก็บจากแหล่งเดิม (PDF)เมื่อ 26 September 2007.
↑  Heinrich U (September 2000). "Possible lethal effects of CS tear gas on Branch Davidians during the FBI raid on the Mount Carmel compound near Waco, Texas" (PDF). เก็บ (PDF)จากแหล่งเดิมเมื่อ 25 December 2014. สืบค้นเมื่อ 23 September 2007.
1 2 3 4  NIOSH Pocket Guide to Chemical Hazards. "#0122". National Institute for Occupational Safety and Health (NIOSH).
↑  Hoenig, Steven L. (2006). Compendium of Chemical Warfare Agents. Springer. p. 138. ISBN 978-0-387-34626-7.
↑  "o-Chlorobenzylidene malononitrile". Immediately Dangerous to Life and Health Concentrations (IDLH). National Institute for Occupational Safety and Health (NIOSH).
โกซีโมที่ 1 เด เมดีชี

สำหรับความหมายอื่น ดูที่ โคสิโม เดอ เมดิชิ
| ตระกูลเมดิชิ> โคสิโมที่ 1 เดอ เมดิชิ |
| --- | --- | --- |


นักการเมือง
ชื่อเต็ม: โคสิโมที่ 1 เดอ เมดิชิ แกรนด์ดยุก แห่งทัสเคนี
วันเกิด: 12 มิถุนายน ค.ศ. 1519
วันเสียชีวิต: 21 เมษายน ค.ศ. 1574 (อายุ 54 ปี)
บิดา: จิโอวานนิ ดาลลา บานเด เนเร
มารดา: มาเรีย ซาลวิอาติ
ภรรยา: เอเลเนอร์แห่งโทเลโด คามิลลา มาร์เตลลิ
บทความในหมวดหมู่ตระกูลเมดิชิ
โกซีโมที่ 1 เด เมดีชี (อังกฤษ: Cosimo I de' Medici, Grand Duke of Tuscany) (12 มิถุนายน ค.ศ. 1519  - (21 เมษายน ค.ศ. 1574)  เกิดเมื่อวันที่ 12 มิถุนายน ค.ศ. 1519ที่เมืองฟลอเรนซ์ในประเทศอิตาลี และเสียชีวิตเมื่อวันที่ 21 เมษายน ค.ศ. 1574 ที่เมืองฟลอเรนซ์เช่นกัน โกซีโมเป็นบุตรของจิโอวานนิ ดาลลา บานเด เนเร (Giovanni dalle Bande Nere) จากฟอร์ลิและ มาเรีย ซาลวิอาติ (Maria Salviati)
โกซีโมได้รับอำนาจเมื่ออายุได้ 17 ปีเมื่อดยุกอเลสซานโดร เดอ เมดิชิ (Alessandro de' Medici) ถูกลอบฆ่าในปี ค.ศ. 1537 1537 โกซีโมเป็นบุตรคนเดียวของอเลสซานโดรแต่เป็นบุตรนอกสมรสที่มาจากสาขาอื่นของตระกูล และพำนักอยู่ในบริเวณมูเกลโลซึ่งอยู่ห่างไกลจนไม่เป็นที่รู้จักกันในเมืองฟลอเรนซ์ แต่ผู้มีอิทธิพลในเมืองสนับสนุนซึ่งอาจจะเป็นได้ว่ามีความหวังที่จะใช้โกซีโมเป็นหุ่นเพราะอายุยังน้อย แต่โกซีโมเป็นผู้มีความมุ่งมั่นและทะเยอทะยาน ไม่นานก็ยกเลิกข้อสัญญาต่างๆ ที่ทำไว้และมอบอำนาจส่วนใหญ่ให้แก่สภาสี่สิบแปดคนแทนที่
ดูเพิ่ม

ตระกูลเมดิชิ
แกร็บ

| --- | --- |

ไรเดอร์ GrabFood คันหนึ่งในกรุงเทพมหานคร
ชื่อเดิม: MyTeksi (2011-2013) GrabTaxi (2013-2016)
ประเภท: บริษัทมหาชน
การซื้อขาย: แนสแด็ก: GRAB 
อุตสาหกรรม: เทคโนโลยี การจัดส่งอาหารขายปลีก การจัดส่งของชำปลีก การจัดส่งพัสดุ อีคอมเมิร์ซ การชำระเงินออนไลน์ บริการด้านการเงิน
ก่อตั้ง: มิถุนายน 2012; 12 ปีที่แล้ว (2012-06) (ในชื่อ MyTeksi) กัวลาลัมเปอร์ มาเลเซีย
ผู้ก่อตั้ง: Anthony Tan Tan Hooi Ling
สำนักงานใหญ่: 3 Media Cl, One-north, Singapore 138498
พื้นที่ให้บริการ: 8 ประเทศ มากกว่า 400 เมือง
บุคลากรหลัก: Anthony Tan (ผู้ร่วมก่อตั้ง และประธานกรรมการบริหาร) Ming Maa (ประธาน) Tan Hooi Ling (ผู้ร่วมก่อตั้ง และประธานฝ่ายปฏิบัติการ) John Chua (ประธานฝ่ายการเงิน)
ผลิตภัณฑ์: แอปพลิเคชันสำหรับมือถือ
พนักงาน: 6,000 (2019)
แกร็บ (อังกฤษ: Grab) เป็นบริษัทเทคโนโลยีสัญชาติสิงคโปร์ ที่ให้บริการเรียกรถแท็กซี่ วินมอเตอร์ไซค์ ส่งพัสดุ และสั่งอาหาร ผ่านทางแอปพลิเคชันบนมือถือ ซึ่งให้บริการในพื้นที่เอเชียตะวันออกเฉียงใต้ ได้แก่ ประเทศสิงคโปร์, ประเทศมาเลเซีย, ประเทศอินโดนีเซีย, ประเทศฟิลิปปินส์, ประเทศเวียดนาม, ประเทศเมียนมา, ประเทศกัมพูชา และประเทศไทย ในเดือนมีนาคม พ.ศ. 2561 อูเบอร์ ได้ขายกิจการในภูมิภาคนี้และยุบรวมเข้ากับแกร็บ
แกร็บในประเทศไทย

| --- | --- |

ภาพจับหน้าจอแอปพลิเคชันแสดงการเรียกรถจักรยานยนต์ผ่านบริการ แกร็บไบก์
ชื่อเดิม: แกร็บแท็กซี่
ประเภท: บริษัทเอกชน
อุตสาหกรรม: บริการส่งพัสดุ บริการสั่งอาหาร บริการด้านการเงิน
ก่อตั้ง: 6 มิถุนายน 2556
สำนักงานใหญ่: ชั้น 30 อาคารธนภูมิ 1550 ถนนเพชรบุรีตัดใหม่ แขวงมักกะสัน เขตราชเทวี กรุงเทพมหานคร 10400
ผลิตภัณฑ์: แอปพลิเคชันสำหรับมือถือ
เว็บไซต์: www.grab.com/th
แกร็บในประเทศไทย เปิดให้บริการภายใต้ชื่อแกร็บแท็กซี่ ในปี พ.ศ. 2556 ในพื้นที่กรุงเทพมหานคร ที่อยู่ของบริษัทในประเทศไทย คือ 1550 อาคารธนภูมิ ชั้น 30 ถนนเพชรบุรีตัดใหม่ แขวงมักกะสัน เขตราชเทวี กรุงเทพมหานคร 10400
แกร็บในประเทศไทย > บริการ

GrabTaxi บริการเรียกรถแท็กซี่ ซึ่งจะมีการเพิ่มค่าโดยสาร 20 บาทรวมกับอัตราตามมิเตอร์โดยสาร
GrabCar บริการเรียกรถ อัตราค่าโดยสารคำนวณด้วยระบบของแกร็บ
JustGrab บริการเรียกรถที่ใกล้ตัวที่สุด ทั้ง GrabTaxi และ GrabCar
GrabBike (Win) บริการเรียกวินมอเตอร์ไซค์รับจ้าง
GrabExpress บริการส่งพัสดุและสิ่งของ
GrabFood บริการสั่งอาหาร ซึ่งจะมีการเพิ่มค่าส่งรวมกับค่าอาหารภายในแอป และหากมีค่าใช้จ่ายในการจอดรถเพิ่มเติม ผู้ส่งจะแจ้งผู้ใช้บริการอีกที
GrabRent บริการให้เช่ารถยนต์พร้อมคนขับ
GrabVan บริการเช่ารถตู้
GrabRotdaeng บริการเช่ารถสองแถว หรือ รถแดง (มีบริการเฉพาะในพื้นที่เชียงใหม่เท่านั้น)
GrabDriveYourCar บริการคนขับรถมืออาชีพ ขับรถของคุณส่งถึงที่ไปยังจุดหมายที่คุณต้องการ
นอกจากนี้ แกร็บยังมีบริการด้านการเงินคือ GrabPay สำหรับการจ่ายค่าโดยสารและรับเงินของผู้ขับและให้บริการแกร็บ พัฒนาระบบร่วมกับธนาคารกสิกรไทย โดยทำการหักเงินผ่านระบบบัตรเครดิต บริการ GrabPay จะได้ส่วนลดมากกว่าการจ่ายด้วยเงินสด ซึ่งต้องใช้เวลาทำการถอนเงินจาก GrabPay เป็นระยะเวลา 2 ชั่วโมง
แกร็บในประเทศไทย > รางวัล

| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจบริการจัดส่งและบริการแท็กซี่ | ชนะ |
ดูเพิ่ม

อูเบอร์
ไลน์ แมน
ฟู๊ดแพนด้า
โรบินฮูด(แอปพลิเคชั่น)
ช้อปปี้ฟู๊ด
แหล่งข้อมูลอื่น

App store
Play store
แก๊สปิโตรเลียมเหลว

ระวังสับสนกับ แก๊สธรรมชาติเหลว (LNG)
สัญลักษณ์แก๊สปิโตรเลียมเหลว (LPG) ใช้ในยานพาหนะ
ถังทรงกลมบรรจุแก๊สปิโตรเลียมเหลว
แก๊สปิโตรเลียมเหลว หรือ แอลพีจี (อังกฤษ: liquefied petroleum gas: LPG) จัดเป็นเชื้อเพลิงอีกชนิดหนึ่งที่มาจากซากดึกดำบรรพ์  (อังกฤษ: fossil fuel) เป็นผลิตภัณฑ์ที่ได้จากการแยกน้ำมันดิบในโรงกลั่นน้ำมันหรือการแยกแก๊สธรรมชาติ ในโรงแยกแก๊สธรรมชาติ ซึ่งประกอบด้วยส่วนผสมของไฮโดรคาร์บอน 2 ชนิด คือ โพรเพนและบิวเทนไม่มีกลิ่น ไม่มีสี ปราศจากพิษ หนักกว่าอากาศ ติดไฟได้ในช่วงของการติดไฟที่ 2–15 % ของปริมาณในอากาศ และอุณหภูมิที่ติดไฟได้เองคือ 400 องศาเซลเซียส
ในประเทศไทยแก๊สหุงต้มส่วนใหญ่ได้จากการกลั่นน้ำมัน โดยใช้อัตราส่วนผสมของโพรเพน และบิวเทนประมาณ 70:30 ซึ่งจะให้ค่าความร้อนที่สูง
การใช้ประโยชน์

แก๊สปิโตรเลียมเหลวสามารถใช้เป็นเชื้อเพลิงในการประกอบอาหารในครัวเรือน จึงเรียกกันว่า แก๊สหุงต้ม สามารถใช้ในโรงงานอุตสาหกรรมและยานพาหนะได้
แหล่งข้อมูลอื่น

WLPGA World LP Gas Association
PERC Propane Education & Research Council
NPGA เก็บถาวร 2016-09-01 ที่ เวย์แบ็กแมชชีน National Propane Gas Association, USA
Propane 101 Explaining propane and LP Gas fundamentals
Calor เก็บถาวร 2010-03-08 ที่ เวย์แบ็กแมชชีน Information from Calor, a UK LPG supplier
Pixie Gas เก็บถาวร 2011-05-30 ที่ เวย์แบ็กแมชชีน Information from Pixie Gas, a USDOT LPG supplier
Rural Fuel เก็บถาวร 2010-05-01 ที่ เวย์แบ็กแมชชีน Calor gas guide to LPG in the UK
โกรเวอร์ อันเดอร์วู้ด

| โกรเวอร์ อันเดอร์วู้ด |
| --- | --- |
แบรนดอน แจ็กสัน รับบท โกรเวอร์ อันเดอร์วู้ด
ปรากฏครั้งแรก: เพอร์ซีย์ แจ็กสัน กับสายฟ้าที่หายไป
ปรากฏครั้งสุดท้าย: เพอร์ซีย์ แจ็กสัน กับเทพองค์สุดท้าย
สร้างโดย: ริก ไรออร์ดัน
แสดงโดย: แบรนดอน แจ็กสัน
ข้อมูลตัวละครในเรื่อง
ชื่อเล่น: โกรเวอร์
เผ่าพันธุ์: ซาไทร์
เพศ: ชาย
โกรเวอร์ อันเดอร์วู้ด (อังกฤษ: Grover Underwood) เป็นตัวละครหลักจากหนังสือวรรณกรรมเยาวชนชุดเพอร์ซีย์ แจ็กสัน โดย ริก ไรออร์ดัน โกรเวอร์เป็นซาไทร์ตามตำนานเทพปกรณัมกรีก มีลักษณะเป็นครึ่งแพะครึ่งมนุษย์ ซึ่งมีร่างกายเป็นมนุษย์ แต่มีขาและเขาเป็นแพะ โกรเวอร์ใส่ขาปลอม กางเกงยีนส์และรองเท้าผ้าใบเพื่อปกปิดขาที่เป็นแพะ แม้ว่าเขาจะมีอายุ 28 ปี แต่ในอายุมนุษย์ ซาไทร์มีอายุการเจริญเติบโตเป็นครึ่งนึงของอายุมนุษย์ โกรเวอร์จึงมีอายุเพียง 14 ปีในหนังสือเล่มแรก นอกจากนี้เขายังเป็นเพื่อนสนิทของเพอร์ซีย์ แจ็กสัน
โกรเวอร์ อันเดอร์วู้ด แสดงโดยแบรนดอน แจ็กสัน ในภาพยนตร์เพอร์ซีย์ แจ็กสันกับสายฟ้าที่หายไป
ศิลปะสกัดหิน

ศิลปะสกัดหินที่ อนุสาวรีย์ประวัติศาสตร์แห่งรัฐนิวสเพเพอร์ร็อคไม่ไกลจากอุทยานแห่งชาติแคนยอนแลนด์ในยูทาห์ในสหรัฐอเมริกา
งานสลักลายหินที่รู้จักกันว่า "Meerkatze" ที่เป็นภาพสิงโตต่อสู้กันที่ Wadi Methkandoushที่ลิเบีย
ศิลปะสกัดหิน (อังกฤษ: petroglyph หรือ rock engravings) เป็นแผนภูมิรูปภาพ (pictogram) และ แผนภูมิโลโก (logogram) ที่สร้างโดยการสกัด, เซาะ, ถาก, แกะ หรือ ครูดหินจนเป็นภาพ นอกทวีปอเมริกาเหนือนักวิชาการมักจะใช้คำว่า "สลัก", "แกะ" หรือคำบรรยายอื่นในการบรรยายวิธีการสร้างภาพดังกล่าว ศิลปะสกัดหินพบทั่วไปในโลกและมักจะเกี่ยวข้อง (แต่ไม่เสมอไป) กับชนยุคก่อนประวัติศาสตร์
ในภาษาอังกฤษคำว่า "petroglyph" มาจากคำสองคำในภาษากรีก คำว่า "petros" ที่แปลว่า "หิน" และ "glyphein" ที่แปลว่า "แกะสลัก" เดิมเป็นคำที่คิดขึ้นในภาษาฝรั่งเศสว่า "pétroglyphe"
"ศิลปะสกัดหิน" ไม่ควรจะสับสนกับคำว่า "ศิลปะวาดบนหิน" ซึ่งเป็นภาพที่วาดบนหน้าหิน แต่ศิลปะทั้งสองแบบจัดอยู่ในกลุ่มศิลปะหิน (rock art) หรือ ศิลปะวางหิน (Petroform) ซึ่งเป็นศิลปะของการวางก้อนหินให้เป็นลวดลายหรือทรงต่างๆ บนพื้น หรือศิลปะก่อหิน (Inukshuk) ซึ่งเป็นศิลปะที่เป็นเอกลักษณ์อีกอย่างหนึ่งที่พบเฉพาะในบริเวณอาร์กติก
ประวัติ

ภาพสกัดหินที่เก่าที่สุดมีอายุมาตั้งแต่สมัยหินและปลายหินเก่า ราว 10,000 ถึง 12,000 ปีมาแล้ว หรือไม่ก็เก่ากว่านั้น ราว 7,000 ถึง 9,000 ปีที่ผ่านมา ก็เริ่มมีการสร้างงานที่มีลักษณะที่เป็นที่มาของระบบการเขียนเช่นแผนภูมิรูปภาพ (pictograph) และ จินตภาพ (ideogram) แต่ภาพสกัดหินก็ยังเป็นที่นิยมทำกันอยู่ และในบางอารธรรมก็ทำกันต่อมาอีกเป็นเวลานาน แม้จนกระทั่งถึงในช่วงเวลาที่มีการติดต่อกับวัฒนธรรมตะวันตกในคริสต์ศตวรรษที่ 20th ภาพสกัดหินเป็นงานที่พบโดยทั่วไปในโลกยกเว้นในบริเวณทวีปแอนตาร์กติกา แต่ที่พบมากที่สุดก็คือในบริเวณบางบริเวณในแอฟริกา, สแกนดิเนเวีย, ไซบีเรีย, ทางตะวันตกเฉียงใต้ของทวีปอเมริกาเหนือ และ ออสเตรเลีย
ความหมาย

ทฤษฎีที่พยายามที่จะอธิบายถึงวัตถุประสงค์ในการสร้างงานสกัดหินก็มีด้วยกันหลายทฤษฎีขึ้นอยู่กับสถานที่ที่สร้างงาน, อายุของงาน และ ประเภทของภาพ งานสกัดหินบางชิ้นก็เชื่อกันว่าเป็นเครื่องหมายทางดาราศาสตร์, แผนที่ หรือ รูปลักษณ์ที่เป็นสัญลักษณ์ที่ใช้ในการสื่อสาร ที่รวมทั้งที่มาของระบบการเขียน แผนที่สกัดหินอาจจะแสดงเส้นทาง, สัญลักษณ์ในการสื่อเวลาหรือความห่างไกลของเส้นทาง และ ภูมิประเทศในภาพของแม่น้ำ, ลักษณะผิวดิน และลักษณะทางภูมิศาสตร์อื่นๆ  ภาพสกัดหินที่แสดงลักษณะผิวดินหรือสภาพทางภูมิศาสตร์เรียกกันว่า "Geocontourglyph" (ไทย: ลายภูมิสัณฐาน) แต่การสร้างภาพสกัดหินอาจจะเป็นงานพลอยได้ของสิ่งอื่น เช่นมีการพบภาพสกัดหินที่รู้จักกันว่า "ฆ้องหิน" ในอินเดีย
ภาพสกัดหินบางภาพอาจจะมีความสำคัญอย่างลึกซึ้งทางวัฒนธรรมและศาสนาต่อสังคมที่สร้างภาพดังกล่าวขึ้น ในหลายกรณีความสำคัญที่ว่านี้ยังคงดำเนินต่อมาจนถึงลูกหลานรุ่นต่อๆ มา  แต่ภาพสกัดหินบางภาพก็เชื่อกันว่าเป็นสัญลักษณ์ของสิ่งใดสิ่งหนึ่งแต่ความหมายก็ยังไม่เป็นที่เข้าใจ ต่อมาลวดลายจากยุคสำริดนอร์ดิคในสแกนดิเนเวียดูเหมือนจะหมายถึงเขตแดนระหว่างชนสองเผ่า และอาจจะมีความหมายทางศาสนาด้วย  และดูเหมือนว่าผู้คนที่อยู่ในประชาคมใกล้เคียงกันมีภาษาท้องถิ่นของตนเอง ส่วนจารึกไซบีเรียมีลักษณะใกล้เคียงกับลักษณะของอักษรรูนส์ แม้ว่าจะเชื่อกันว่าไม่มีความสัมพันธ์อย่างใดต่อกันแต่อย่างใด
นักวิจัยบางท่านตั้งข้อสังเกตความคล้ายคลึงระหว่างของภาพสกัดหินหลายแบบจากทวีปต่างๆ ขณะที่คาดกันว่าลวดลายต่างๆ น่าจะได้รับอิทธิพลจากสิ่งแวดล้อมของผู้สร้างงาน แต่ยากที่จะให้คำอธิบายของความคล้ายคลึงของลวดลายในบริเวณต่างๆ ที่พบ ซึ่งอาจจะเป็นเพียงสิ่งที่เกิดขึ้นโดยบังเอิญ หรือเป็นสิ่งที่เป็นเครื่องแสดงการโยกย้ายถิ่นฐานที่เกิดขึ้นโดยทั่วไปในบริเวณที่เดิมมีมนุษย์อยู่ร่วมกัน หรือหรือเป็นสิ่งที่เป็นเครื่องแสดงการมีต้นรากเดียวกันของมนุษย์ ในปี ค.ศ. 1853 จอร์จ เททอ่านรายงานแก่สโมสรนักธรรมชาติวิทยาแห่งเบอริคที่จอห์น คอลลิงวูด บรูซเห็นด้วยว่าภาพสกัดหินมี "... ที่มาจากที่เดียวกัน และมีความหมายทางสัญลักษณ์ที่เกี่ยวกับความเชื่อที่เป็นที่นิยมกัน" ในทะเบียนศิลปะหินของสกอตแลนด์ โรนัลด์ มอร์ริสสรุปการตีความหมายได้ 104 ทฤษฎี
ทฤษฎีอื่นที่ยังคงเป็นที่ถกเถียงกันเป็นอันมากอยู่มีพื้นฐานมาจากจิตวิทยาเชิงยุง (Jungian psychology) และทัศนะของเมอร์ชา อีเลียด ตามทฤษฎีดังว่ากล่าวว่าความคล้ายคลึงกันของลวดลายจากวัฒนธรรมต่างๆ นั้นมีสาเหตุมาจากการถ่ายทอดโครงสร้างทางพันธุกรรมของสมองของมนุษย์
ทฤษฎีอื่นๆ กล่าวว่าภาพสกัดหินชาแมนระหว่างที่อยู่ในสภาวะเข้าทรง ที่อาจจะมาจากการใช้สารที่ก่อให้เกิดประสาทหลอนจากธรรมชาติจากเช่นจากพืช ลวดลายเรขาคณิตที่มักจะพบในภาพสกัดหินและจิตรกรรมถ้ำแสดงให้เห็นโดยเดวิด หลุยส์-วิลเลียมว่าเป็นสิ่งที่ "จารึกอย่างถาวร" (hard-wired) ในสมองของมนุษย์ ที่มักจะเป็นภาพหลอนที่เกิดขึ้นจากการใช้ยาเสพติด, เมื่อมีอาการไมเกรน และ เมื่อมีสิ่งกระตุ้นอื่นๆ
ในปัจจุบันสถาบันการค้นคว้าเกี่ยวกับศิลปะหิน (Rock Art Research Institute) ของมหาวิทยาลัยวิทวอเทอร์สแรนด์ เก็บถาวร 2017-07-30 ที่ เวย์แบ็กแมชชีนได้ทำการศึกษาความสัมพันธ์ระหว่างชาแมนและศิลปะหินในหมู่ชนซานในทะเลทรายคาราฮารี แม้ว่างานของชนซานส่วนใหญ่จะเป็นภาพเขียน แต่ความเชื่ออันเป็นพื้นฐานของการเขียนภาพเหล่านี้อาจจะเป็นสิ่งที่ใช้เป็นรากฐานในการทำความเข้าใจศิลปะหินอื่นๆ ที่รวมทั้งภาพสกัดหิน สถาบันการค้นคว้าเกี่ยวกับศิลปะหินให้คำอธิบายในเว็บไซต์ของตนว่า: